दो सीएमएचअाे: एक ने ऑफिस पर लगाया ताला
कोटामें दो सीएमएचओ होने का विवाद लगातार बढ़ता जा रहा है। वर्तमान सीएमएचओ डॉ. नरेंद्र नागर ने ऑफिस पर ताला लगाकर चाबी अपने कब्जे में ले ली। हाईकोर्ट डायरेक्ट्रेट के आदेश पर सीएमएचओ बनकर आए डॉ. आरएन यादव को बैठने के लिए जगह मिल रही है गाड़ी मिल रही। ऐसे में शुक्रवार को कलेक्टर की मीटिंग वे बिना फाइलों के ही पहुंचे। चार दिन पहले इस संबंध में मुख्यालय से दिशा निर्देश मांगे गए थे, वहां से भी अभी तक कोई जवाब नहीं आया।
सीएमएचओ डॉ. यादव का तबादला करीब 6 माह पूर्व 30 जून को बारां हो गया था। डॉ. नरेंद्र नागर को सीएमएचओ बना दिया था। डाॅ . यादव ट्रिब्यूनल से स्टे ले आए थे, लेकिन फिर 27 जुलाई को राज्य सरकार ने एपीओ कर दिया था। इस बार फिर 23 दिसंबर को डॉ. यादव हाईकोर्ट डायरेक्ट्रेट के आदेश लेकर पहुंच गए। जिसमें लिखा था कि उन्हें सीएमएचओ के पद पर पूर्व की तरह कार्य करने दिया जाए, लेकिन वर्तमान सीएमएचओ डॉ. नागर के लिए के लिए कोई निर्देश नहीं थे। उन्होंने इस संबंध में मुख्यालय से निर्देश मांगे वो भी नहीं मिले। एक ही कुर्सी पर दो-दो सीएमएचओ होने से अब टकराव की स्थिति बन गई।
शुक्रवार को कलेक्टर ने गणतंत्र दिवस की तैयारियों की बैठक बुलाई। उस बैठक में डॉ. यादव को जाना था, लेकिन डॉ. नागर सीएमएचओ कक्ष का ताला लगाकर चले गए। बैठक संबंधी फाइल कमरे में थी। डॉ. यादव ने वहां कर्मचारियों से ताला खोलने के लिए कहा, लेकिन उन्होंने कहा कि चाबियां हमारे पास नहीं हैं और हमें आदेश भी नहीं हैं। इसी तरह सीएमएचओ को मिली गाड़ी की चाबी भी ऑफिस में नहीं मिली।
सीएमएचओ डॉ. नरेंद्र नागर ऑफिस पर ताला लगाकर चाबी साथ ले गए हैं।
hne_Deva hin_Deva hin_Deva hin_Deva hin_Deva